Diari Oficial de la Generalitat Valenciana


Sumari del DOGV 5075, del 22-08-2005 (2005/9659)

Informació pública de l'alternativa tècnica de programa d'actuació integrada per gestió indirecta per al desenvolupament de la unitat d'execució número 2 CZK-33 Vedat de Català, del sòl urbanitzable del Pla General d'Ordenació Urbana de Llíria.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5075

Data del DOGV
:   22-08-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/9659


Organisme emissor
:   Ajuntament de Llíria

Tipus de document
:   Anunci

Informació pública de l'alternativa tècnica de programa d'actuació integrada per gestió indirecta per al desenvolupament de la unitat d'execució número 8 CZW-00 Vedat de Català, del sòl urbanitzable del Pla General d'Ordenació Urbana de Llíria. [2005/F9659]
  
Havent-se presentat per la mercantil Sector Residencial La Maimona, SLU, una alternativa tècnica de programa d'actuació integrada per gestió indirecta per al desenvolupament de la unitat d'execució número 9 KHK-48 Vedat de Català, del sòl urbanitzable del Pla General d'Ordenació Urbana de Llíria, que inclou memòria de programa i projecte d'urbanització, i per la Resolució de 12 d'agost de 2005, s'ha acordat sotmetre a informació pública l'alternativa tècnica, juntament amb la memòria de programa i projecte d'urbanització del sector, als efectes d'al·legacions i de presentació d'alternatives tècniques en competència, durant el termini de 20 dies hàbils a comptar des de l'endemà de la publicació de l'anunci en el Diari Oficial de la Generalitat Valenciana.
  
El termini esmentat podrà prorrogar-se conforme al que s'establix en la Llei 6/1994, de 15 de novembre, Reguladora de l'Activitat Urbanística, sense que s'admeta la formulació d'alternatives tècniques pel procediment de l'article 48 de la Llei Reguladora de l'Activitat Urbanística, dins del mateix àmbit.
  
Les proposicions juridicoeconòmiques referides a les distintes alternatives tècniques de programa es presentaran en plica tancada dins dels cinc dies hàbils següents al venciment del termini de 20 dies o, si és el cas, al de pròrroga. L'acte d'obertura de pliques tindrà lloc el següent dia hàbil a la conclusió del termini per a presentar-les, exclosos els dissabtes, a les 13.00 hores, i a la seu de l'ajuntament, de la qual cosa s'alçarà acta sota la fe pública del secretari general i davant de dos testimonis.
  
Totes les actuacions podran ser objecte de consulta i al·legació pels interessats durant els 10 dies hàbils següents al d'obertura de pliques.
  
En cas que es presenten en temps i forma noves alternatives tècniques, se sotmetran a informació pública, només als efectes d'al·legacions, d'acord amb la Llei Reguladora de l'Activitat Urbanística, i es posposarà el termini de cinc dies hàbils per a la presentació de proposicions juridicoeconòmiques al venciment del nou termini, cosa que es farà pública oportunament.